CELEX: 32006R0683
Language: sk
Date: 2006-02-27 00:00:00
Title: Nariadenie Rady (ES) č. 683/2006 z  27. februára 2006  týkajúce sa vykonávania Dohody vo forme výmeny listov medzi Európskym spoločenstvom a Thajským kráľovstvom podľa článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku

5.5.2006   
            
            
               SK
            
            
               Úradný vestník Európskej únie
            
            
               L 120/1
            
         
      NARIADENIE RADY (ES) č. 683/2006
   z 27. februára 2006
   týkajúce sa vykonávania Dohody vo forme výmeny listov medzi Európskym spoločenstvom a Thajským kráľovstvom podľa článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133,
   so zreteľom na návrh Komisie,
   keďže:
   
               (1)
            
            
               Nariadením Rady (EHS) č. 2658/87 (1) sa stanovila nomenklatúra tovaru (ďalej len „kombinovaná nomenklatúra“) a prijali sa zmluvné colné sadzby Spoločného colného sadzobníka.
            
         
               (2)
            
            
               Rozhodnutím 2006/324/ES z 27. februára 2006 o uzavretí Dohody vo forme výmeny listov medzi Európskym spoločenstvom a Thajským kráľovstvom podľa článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii (2), Rada schválila v mene Spoločenstva uvedenú dohodu s cieľom ukončiť rokovania začaté podľa článku XXIV:6 GATT z roku 1994.
            
         
               (3)
            
            
               Nariadenie (EHS) č. 2658/87 by sa preto malo zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   V oddiele III tretej časti prílohy I k nariadeniu (EHS) č. 2658/87 sa príloha 7 s názvom „Colné kvóty WTO, ktoré majú byť otvorené príslušnými orgánmi Spoločenstva“, mení a dopĺňa takto:
   
               1.
            
            
               Kódy KN 1006 10, 1006 20, 1006 40, 1604 20 50 a 1604 20 70 stanovené v písmene a) prílohy k tomuto nariadeniu sa vkladajú do uvedenej prílohy 7.
            
         
               2.
            
            
               Kód KN 1006 30 sa dopĺňa s objemami, ktoré sú stanovené v písmene b) prílohy k tomuto nariadeniu.
            
         Článok 2
   Toto nariadenie nadobúda účinnosť po štyroch týždňoch po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. februára 2006
      
         
            Za Radu
         
         
            predsedníčka
         
         U. PLASSNIK
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením (ES) č. 486/2006 (Ú. v. EÚ L 88, 25.3.2006, s. 1).
   
      (2)  Pozri stranu 17 tohto úradného vestníka.
   
      PRÍLOHA
      Napriek pravidlám výkladu kombinovanej nomenklatúry má znenie opisu výrobkov iba informatívnu hodnotu, pričom úľavy v kontexte tejto prílohy sa určujú uvedením kódov KN tak, ako existujú v čase prijatia tohto nariadenia. Ak sú uvedené kódy KN ex, úľavy sa určujú uplatnením kódu KN spolu s príslušným opisom.
      
                  a)
               
               
                  
                              Kód KN
                           
                           
                              Opis tovaru
                           
                           
                              Iné podmienky
                           
                        
                              číslo colnej položky 1006 10
                           
                           
                              nelúpaná ryža
                           
                           
                              nová ročná colná sadzba (erga omnes) 7 ton, sadzba 15 %
                           
                        
                              číslo colnej položky 1006 20
                           
                           
                              lúpaná ryža
                           
                           
                              nová ročná colná sadzba (erga omnes) 1 634 ton, sadzba 15 %
                           
                        
                              číslo colnej položky 1006 40
                           
                           
                              zlomková ryža
                           
                           
                              nová ročná colná sadzba (erga omnes) 31 788 ton (erga omnes), sadzba 0 %
                           
                        
                              číslo colnej položky 1604 20 50
                           
                           
                              pripravené alebo konzervované ryby (okrem rýb celých alebo v kusoch):
                              
                                          —
                                       
                                       
                                          sardiniek, bonít, makrel druhov Scomber scombrus a Scomber japonicus, z rýb druhu Orcynopsis unicolor
                                       
                                    
                           
                              nová ročná colná sadzba 2 275 ton, z ktorých sa 1 410 ton vyčleňuje pre Thajsko, pre zvyšok erga omnes platí sadzba 0 % a pre množstvá presahujúce nad colnú sadzbu platí sadzba 25 %
                           
                        
                              číslo colnej položky 1604 20 70
                           
                           
                              pripravené alebo konzervované ryby (okrem rýb celých alebo v kusoch):
                              
                                          —
                                       
                                       
                                          tuniakov, skipjack alebo iných rýb rodu Euthynnus
                                       
                                    
                           
                              nová ročná colná sadzba 2 558 ton, z ktorých sa 1 816 ton vyčleňuje pre Thajsko, pre zvyšok erga omnes platí sadzba 0 % a pre množstvá presahujúce nad colnú sadzbu platí sadzba 24 %
                           
                        
            
                  b)
               
               
                  
                              Kód KN
                           
                           
                              Opis tovaru
                           
                           
                              Iné podmienky
                           
                        
                              číslo colnej položky 1006 30
                           
                           
                              polobielená a bielená ryža
                           
                           
                              zvýšenie ročnej colnej kvóty z 25 516 ton (erga omnes) na sadzbu 0 %, na základe súčasnej kvóty ES 15
                              v rámci súčasnej kvóty ES 15 pre polobielenú alebo bielenú ryžu sa prideľuje krajine Thajsko 1 200 ton, sadzba 0 %